«አገሮች የመንግስት እዳን በአግባቡ ማስተዳደራቸው እርግጠኛ መሆን አለብን። የአውሮጳ ማዕከላዊ ባንክም ይህን ከፍተኛ የመንግስት እዳ መሸከም እንዲችሉ ሲያግዛቸው ቆይቷል።» የሚሉት የባንክ ጥናት ባለሙያው « ጣልያን መንግስት እጅግ ከፍተኛ እዳ ካለባቸው አገሮች አንዷ ናት። ይህንን ለመክፈል የሚያስል የገንዘብ አቅም በመንግስት ግምጃ ቤት የለም። የአውሮጳ ማዕከላዊ ባንክ ይህንን ሲያስጠነቅቅ ቆይቷል። በጥንቃቄ መመልከት ያለብን ይህ ለአውሮጳ ምን ማለት ነው የሚለውን ነው። አሁን የምንሄድበት መንገድ ካሁን በፊት ወደ ተከሰተው የኤኮኖሚ ቀውስ አይነት መልሶ ሊመራን ይችላል። በሌላ በኩል ደግሞ በጣልያን የሚከሰት የባንኮች ቀውስ ለአህጉሩ በመላአስጊ ይሆናል።»በማለት ያስጠነቅቃሉ።
